Diari Oficial de la Generalitat Valenciana


Sumari del DOGV 9943, del 24-09-2024 (2024/9152)

RESOLUCIÓ de 6 de setembre de 2024, per la qual es complementen els annexos de la Resolució de 18 de juliol de 2024, per la qual es resolen els expedients de sol·licitud d’accés al règim de concerts, modificació o pròrroga dels concerts educatius a la Comunitat Valenciana sol·licitats durant el mes de gener de 2024.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9943

Data del DOGV
:   24-09-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/9152

CVE
:   FHMJ-A-9851-4401

Data del document
:   06-09-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * centre d'ensenyament
    * legislació
    * ensenyament privat

*Antecedents de fet*

Primer. L’entitat Martí Sorolla Cooperativa Valenciana és titular dels centres docents privats següents:

– Centre privat concertat d’Educació Infantil i Primària Martí Sorolla, amb codi 65169300, situat en el carrer de l’Enginyer Joaquín Benlloch, núm. 45, de València.

– Centre privat concertat d’Educació Infantil, Primària i Secundària Academia Jardín, amb codi 99188854, situat en el carrer de Bernat i Descoll, núm. 46, de València.

– Centre privat concertat d’Educació Secundària Martí Sorolla II, amb codi 28586260, situat en el carrer Pianista Amparo Iturbi, núm. 64, de València.

– Centre privat concertat de Formació Professional Específica Enseñanzas Profesionales Sorolla, amb codi 27320868, situat en el carrer del Doctor Domagk, núm. 1, de València.

Segon. Els centres docents anteriors compten amb un concert educatiu en les ensenyances següents:

1r Centre privat concertat d’Educació Infantil i Primària Martí Sorolla, amb codi 63876233:

6 unitats d’Educació Infantil de segon cicle.

12 unitats d’Educació Primària.

1 unitat d’Educació Especial (suport a la integració per a Educació Primària).

2n Centre privat concertat d’Educació Infantil, Primària i Secundària Academia Jardín, amb codi 21847453:

3 unitats d’Educació Infantil de segon cicle.

6 unitats d’Educació Primària.

4 unitats d’Educació Secundària Obligatòria.

2 unitats del cicle formatiu de grau mitjà en Farmàcia i Parafarmàcia (1r i 2n curs).

1 unitat d’Educació Especial (suport a la integració per a Educació Primària).

3r Centre privat concertat d’Educació Secundària Martí Sorolla II, amb codi 66195192:

8 unitats d’Educació Secundària Obligatòria.

4 unitats en Batxillerat.

1 unitat provisional en Educació Especial (suport a la integració per a Educació Secundària).

4t Centre privat concertat de Formació Professional Específica Enseñanzas Profesionales Sorolla, amb codi 83967403:

2 unitats del cicle formatiu de grau mitjà en Atenció a Persones en Situació de Dependència (1r i 2n curs).

2 unitats del cicle formatiu de grau mitjà en Sistemes Microinformàtics en Xarxa (1r i 2n curs).

2 unitats del cicle formatiu de grau superior en Administració i Finances (1r i 2n curs).

Tercer. Mitjançant la resolució de data 8 d’agost de 2024, es modifica l’autorització del centre privat concertat Martí Sorolla II, amb codi 79966816, per trasllat d’instal·lacions i per canvi de denominació de centre, amb la configuració següent:

– 12 unitats d’Educació Secundària Obligatòria.

– 4 unitats de Batxillerat.

– 1 unitat d’Educació Especial (suport a la integració per a Educació Secundària).

Formació professional:

Cicles formatius de grau mitjà:

Família: Administració i Gestió.

– Cicle de Gestió Administrativa, amb 2 unitats.

Família d’Informàtica i Comunicacions.

– Cicle de Sistemes Microinformàtics i Xarxes, amb 2 unitats.

Família de Sanitat.

– Cicle de Farmàcia i Parafarmàcia, amb 2 unitats.

Família de Servicis Socioculturals i a la Comunitat.

– Cicle d’Atenció a Persones en Situació de Dependència, amb 2 unitats.

Cicles de grau superior.

Família d’Administració i Gestió.

– Cicle d’Administració i Finances, amb 2 unitats.

Família d’Informàtica i Comunicacions.

– Cicle d’Administració de Sistemes Informàtics en Xarxa, amb 2 unitats.

Amb efectes acadèmics a partir del curs 2024-2025.

Quart. Mitjançant la resolució de data 8 d’agost de 2024, es modifica l’autorització del centre privat concertat Martí Sorolla, amb codi 08217490, per trasllat d’instal·lacions, amb la configuració següent:

– 3 unitats d’Educació Infantil, de primer cicle.

– 9 unitats d’Educació Infantil, de segon cicle.

– 18 unitats d’Educació Primària.

– 2 unitats d’Educació Especial (suport a la integració per a Educació Primària).

Amb efectes acadèmics a partir del curs 2024-2025.

Quint. Mitjançant l’Orde de 9 d’agost de 2024, de la Conselleria d’Educació, Cultura, Universitats i Ocupació, s’extingix l’autorització per cessament d’activitats del centre privat d’Educació Infantil, Primària i Secundària Academia Jardín de València.

Sext. Mitjançant l’Orde de 9 d’agost de 2024, de la Conselleria d’Educació, Cultura, Universitats i Ocupació, s’extingix l’autorització per cessament d’activitats del centre privat de Formació Professional Enseñanzas Profesionales Sorolla de València.

Sèptim. L’entitat Martí Sorolla Cooperativa València unifica les ensenyances que impartia en el centre Martí Sorolla i les ensenyances d’Educació Infantil i Primària que impartia en el centre Academia Jardín, en la nova ubicació del centre privat Martí Sorolla, amb codi 99669372.

Octau. L’entitat Martí Sorolla Cooperativa Valenciana unifica les ensenyances que impartia en el centre de Formació Professional Específica Enseñanzas Profesionales Sorolla i les ensenyances de secundària del centre Academia Jardín, en la nova ubicació del centre d’Educació Secundària Martí Sorolla II, amb codi 05949873.

*Fonaments de dret*

Primer. Vista la proposta del director general de Centres Docents, dins dels límits establits per l’Acord del Consell, de 9 de juliol de 2024, i de conformitat amb el 24 del Decret 75/2023, de 19 de maig, del Consell, de regulació dels concerts educatius a la Comunitat Valenciana, l’òrgan competent per a resoldre la present resolució és la Conselleria d’Educació, Cultura, Universitats i Ocupació.

Segon. L’entitat Martí Sorolla Cooperativa Valenciana ha reagrupat els quatre centres privats concertats dels quals és titular en dos centres docents. Atés que estos centres es trobaven en el mateix barri de Malilla, del districte Quatre Carreres, i com que continuaran impartint les mateixes ensenyances per a les quals es trobaven autoritzats, cobrint les mateixes necessitats educatives i davant de la necessitat de donar continuïtat al mateix alumnat.

D’acord amb l’article 116.5 de la Llei orgànica 2/2006, de 3 de maig, d’educació, que establix que «els concerts podran afectar diversos centres, sempre que pertanguen a un mateix titular».

El Decret 75/2023, de 19 de maig, del Consell, de regulació dels concerts educatius de la Comunitat València, establix en l’article 20.1: «Les modificacions produïdes en l’autorització de centres amb concert educatiu podran donar lloc a la modificació del seu concert amb la finalitat d’adequar-lo a la variació produïda».

Per tant, les ensenyances concertades en el centre privat d’Educació Infantil, Primària i Secundària Academia Jardín, amb codi 86806620, i les ensenyances concertades del centre privat de Formació Professional Enseñanzas Profesionales Sorolla, codi 59394307, han sigut subsumides pels centres privats Martí Sorolla, amb codi 09366962, i el centre Martí Sorolla II, amb codi 22605092.

Tercer. El Reial decret 2377/1985, de 18 de desembre, pel qual s’aprova el Reglament de normes bàsiques sobre concerts educatius, en l’article 47.g establix que serà causa d’extinció del concert «el cessament voluntari, degudament autoritzat, de l’activitat del centre».

La titularitat dels centres privats Academia Jardín i Enseñanzas Profesionales Sorolla ha sol·licitat l’extinció de les dos autoritzacions per cessament d’activitat, una extinció condicionada a l’autorització dels nous centres en els quals impartirà ara les ensenyances autoritzades en els centres mencionats. L’extinció de les autoritzacions d’estos centres docents s’ha produït en data 9 d’agost de 2024 mitjançant les respectives ordes d’extinció de l’autorització i amb efectes a partir de l’inici de curs 2024-2025.

D’acord amb els fets i fonaments de dret exposats,

RESOLC

Modificar els annexos de la Resolució de la Conselleria d’Educació, Cultura, Universitats i Ocupació, de data 18 de juliol de 2024, per la qual es resolen els expedients de sol·licitud d’accés al règim de concerts, modificació o pròrroga dels concerts educatius a la Comunitat Valenciana sol·licitats durant el mes de gener de 2024, en el sentit següent:

*Primer*

Concertar amb caràcter definitiu, a partir del curs 2024-2025 i fins al pròxim procediment de renovació dels concerts educatius al centre privat d’Educació Infantil i Primària Martí Sorolla, amb codi 80820719, les ensenyances següents:

– 9 unitats d’Educació Infantil de segon cicle.

– 18 unitats d’Educació Primària.

– 2 unitats d’Educació Especial (suport a la integració per a Educació Primària).

*Segon*

Concertar amb caràcter definitiu, a partir del curs 2024-2025 i fins al pròxim procediment de renovació dels concerts educatius, al centre privat d’Educació Secundària Martí Sorolla II, amb codi 33390445, les ensenyances següents:

– 12 unitats d’Educació Secundària Obligatòria.

– 4 unitats de Batxillerat.

Formació professional:

Cicles formatius de grau mitjà:

Família d’Informàtica i Comunicacions.

– 2 unitats del cicle formatiu en Sistemes Microinformàtics i Xarxes.

Família de Sanitat.

– 2 unitats del cicle formatiu en Farmàcia i Parafarmàcia.

Família de Servicis Socioculturals i a la Comunitat.

– 2 unitats del cicle formatiu en Atenció a Persones en Situació de Dependència.

Cicles de grau superior.

Família d’Administració i Gestió.

– 2 unitats del cicle formatiu en Administració i Finances.

I concertar amb caràcter provisional:

– 1 unitat de suport a la integració de secundària.

*Tercer*

Extingir el concert educatiu del centre privat Academia Jardín, amb codi 54437769, amb efectes des de l'inici del curs 2024-2025.

*Quart*

Extingir el concert educatiu del centre privat Enseñanzas Profesionales Sorolla, amb codi 75141177, amb efectes des de l'inici del curs 2024-2025.

Les dades corresponents als centres i les ensenyances continguts en la present resolució s’inscriuran en el Registre de centres docents de la Comunitat Valenciana.

De conformitat amb el que establixen els articles 112, 123 i 124 de la Llei 39/2015, d’1 d’octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es pot recórrer potestativament en reposició o bé es pot plantejar directament un recurs contenciós administratiu en els terminis i davant dels òrgans que s’indiquen a continuació:

a) El recurs de reposició haurà d’interposar-se davant del conseller amb competències en matèria educativa en el termini d’un mes comptat des de l’endemà de la publicació.

b) El recurs contenciós administratiu s’haurà de plantejar davant del Tribunal Superior de Justícia de la Comunitat Valenciana en el termini de dos mesos comptats des de l’endemà de la publicació.

  

València, 6 de setembre de 2024

José Antonio Rovira Jover

Conseller d’Educació, Cultura, Universitats i Ocupació

Esta disposició conté annexos. Consulteu-ne la versió en PDF.